als_Latn dik_Latn ron_Latn
Gazetarët sportivë në të gjitha trojet shqiptare dhe jo vetëm kanë nderuar si çdo vit figurën e legjendës së futbollit shqiptar, Panajot Pano, me pjesëmarrjen në një turne minifutbolli. Në edicionin e 6 të këtij turneu harta e skuadrave pjesëmarrëse ishte shtuar, pasi për herë të parë ishte e ftuar skuadra e radiotelevizionit gjerman, DeutcheWelle, që iu bashkua Super Sport, TVSH, Gazetarët Sportiv të Shkodrës, Gazetarët nga Maqedonia, ekipi i RTV të Kosovës, gazeta Sport Plus, Tring Communication.
Për miqtë më të veçantë të këtij turneu, përfaqësuesit e DeutscheWelle, përshtypja ishte e jashtëzakonshme për mënyrën e organizimit dhe fryma që ekziston në lartësimin e një figure të futbollit shqiptar si Panajot Pano.
Në turneun e organizuar në dy ditë, gara ishte e madhe teksa në finale kaluan Super Sport me Tring Comunication, me këta të fundit që u shpallën dhe fitues të edicionit të 6 turneut “Panajot Pano”. Edhe këtë vit vlerësimi i këtij aktiviteti ishte i madh dhe këtë e tregon pjesëmarja e skuadrave, që përfaqëson hartën e Shqipërisë së madhe.
als_Latn als_Latn als_Latn